Kære Forældre

På DAG den DATO kl. TID skal klassen besøge Folketeatret i Nørregade 39 i København og se forestillingen *Englene i sneen* af Meridiano Teatret

Vi tager bus/tog/går derhen og spiser madpakker/frugt på teatret. Vi er tilbage på skolen igen kl. XX.

Forestillingen handler om to søstre, der bliver sendt ud for at hente hjælp til deres fødende mor. De farer vild i en snestorm, og på deres vej skal de løse mystiske og magiske udfordringer, som kun kan løses ved at gøre gode gerninger.

Forestillingen har to medvirkende, en skuespiller, der fortæller historien samt en musiker, der spiller cello og synger på scenen. På scenen er der en stor kugle, som kan forskellige ting og som udgør centrum for forestillingen. Der bliver projiceret billeder, mønstre samt et stort øje på kuglen, som I nok kommer til at høre meget mere om. Kuglen kan også, på magisk vis, åbnes på forskellige måder og skaber på den måde små landskaber, hvor de forskellige scener udspiller sig. Der er også små dukker med i forestillingen. Universet er smuk, magisk og fortryllende.

Forestillingen er bygget op som et klassisk eventyr og handler om mod, tro og håb, og hvad det vil sige at gøre gode gerninger. Den udspiller sig i juletid og i et vinterlandskab. Slutningen af forestillingen er dobbelttydig, og det kan derfor være fint, at I taler med børnene om, hvad forestillingen handlede om for dem og også spørger ind til slutningen.

Efter forestillingen skal vi deltage i Kunstnerisk Laboratorium, som er en kreativ og sanselig efterbearbejdelse af forestillingens temaer på teatret. Børnene får lov til at lave deres egne kunstværker, der bliver taget med hjem til at pynte i klasseværelset.

Bedste hilsner